Ivica Matić
<s>Ivica Matić (Vareš, 13. maj 1948 - Sarajevo, 28. oktobar 1976) bio je bosanskohercegovački i jugoslavenski filmski scenarist i režiser, najpoznatiji po svom jedinom dugometražnom igranom filmu Žena s krajolikom.</s><s>Matić, koji je prije toga režirao preko tridesetak kratkih i dokumentarnih filmova, je za vrijeme njegove produkcije iznenada preminuo; njegovi prijatelji su od snimljenih materijala trinaest godina kasnije sastavili verziju koja je prikazana na Pulskom festivalu gdje je posthumno osvojio Specijalnu zlatnu arenu.</s>

<s>Biografija 
Rođen je 13. maja 1948. godine u selu Ivančevo, općina Vareš.</s><s>Već kao srednjoškolac počinje se baviti filmom, a od 1968. započinje s profesionalnim radom na Televiziji Sarajevo kao snimatelj.</s><s>Uporedo, ostvaruje se kao autor izuzetnih amaterskih ostvarenja.</s><s>Godine 1976. godine diplomira na Odsjeku za kameru Akademije dramske umjetnosti Sveučilišta u Zagrebu.</s><s>Snimio je jedan dugometražni film, Žena s krajolikom koji predstavlja jedno od značajnih umjetničkih ostvarenja bosanskohercegovačke kinematografije.</s><s>Pored dugometražnog filma, snimio je više kratkih i dokumentarnih filmova.</s><s>Za film Žena s krajolikom dobio je više međunarodnih nagrada.</s>

<s>Ivica Matić je iznenada preminuo u Sarajevu 3. oktobra 1976. u svojoj 28. godini.</s>

<s>Udruženje filmskih radnika Bosne i Hercegovine ponovo je uspostavilo  2003. godine priznanje Nagrada "Ivica Matić" koja se do 1992. dodjeljivla za doprinos bosanskohercegovačkom filmu.</s><s>Nagrada "Ivica Matić" dodjeljuje se članu ili članovima Udruženja za istaknuto filmsko djelo u toj godini, te članu Udruženja za ukupan doprinos bosanskohercegovačkoj kinematografiji.</s>

<s>Reference</s>

<s>Vanjski linkovi 
 http://www.filmofil.ba/trazi-se-ivica-matic/ 
 https://www.vares.pp.se/bobovac/boblist/broj152/152_17.htm 
 https://radiobobovac.com/portal/index.php/vijesti/drustvo/item/3518-opca-biblioteka-vares-realizirala-projekta-zadrzimo-u-sjecanju-ivicu-matica</s>

<s>Bosanskohercegovački filmski režiseri
Bosanskohercegovački scenaristi
Jugoslavenski filmski režiseri
Jugoslavenski scenaristi
Biografije, Vareš
Biografije, Sarajevo
Ivica Matić</s>

